Выходзячы з фермы, аглядваюся на будынкі, у якіх ужо кіпіць работа. За імі знаходзіцца яшчэ адзін кароўнік на 305 галоў, які плануецца здаць у эксплуатацыю да канца верасня гэтага года. Пляцоўка перад уваходам нагадвае “ўзлётку” – шырокая, роўная, чыстая... Такім жа бетонным “дываном” пакрыюць усю тэрыторыю і да канца агародзяць. Яшчэ раней тут былі абсталяваны выгульныя пляцоўкі, гноесховішча, сянажныя і сіласныя траншэі. У планах таксама рэканструкцыя старога будынка фермы, каб цыкл вытворчасці малака зрабіць поўным і закрытым – ад вырошчвання цяляці да атрымання запатрабаванай прадукцыі.